 Musharraxa KULMIYE oo Maanta ka hadlayey Munaasibad ka dhacday Hargeysa ayaa yidhi Maanta waad la socotaan jaarkeena waxa ka dhacaya, magaalada Muqdisho saddex boqol oo qof 300 baa mar qudha ku dhintay, saddex boqol 300 oo kalena waa dhaawac, kuwaas oo waayeel, carruur, dumar leh sheekh iyo shariif ba leh, waana masiibo weyn oo ummaddaas ku dhacday aad iyo aad baanu uga tacsiyadeynaynaa waanuna ka damqanaynaa dhibaatada qof kasta oo Islaam ah ku dhacday, haddii aynu KULMIYE nahay waxa aynu doonaynaa in Baniaadka oo dhammi nabad helo oo Muslimku nabad helo, Ilaahay waxaynu ka rajaynaynaa inuu iyagana ka dulqaado geyiga oo dhanna nabad ku soo celiyo, innagana tusaale ayey inoogu filan tahaye waa inaynu khilaafka oo dhan ka fogaannaa. 